Золотовсем
Золотовсем — Чăваш Енĕн Элĕк районĕнчи Синер ялĕнчи паллă ăру çыннисем.

Хушамачĕ пуçланса кайни 
Çак хушаматпа хăйсене палăртассиччен Синер ялĕнчи чаплă ăрăвĕн темиçе хушаматлă çемьесем пулнă: Гордеевсем, Васильевсем, Николаевсем... Чĕмпĕрти чăваш вĕрентӳçĕсен шкулĕнче пĕлӳ илнĕ Василий Гордеевич Гордеев хăйсен тăванĕсем умĕнче çапла сăмах тытнă: " ... Пирĕн пысăк ăру ӳссе-саралса пырать. Хĕрарăм йĕррипе те, арçын йĕррипе те çĕнĕрен те çĕнĕ турачĕсем çитĕнеççĕ. Хамăрăн тăван çыхăнăвĕсене палăртма, тăванлăхри хутшăнусене çирĕплетме пĕрлĕхлĕ хушамат кирлех. Çак хушамат Золотов пултăр..."
Мĕншĕн вăл çапла хушамата суйласа илнĕ?

Василий Гордеевич Гордеев XX ĕмĕрĕн пуçламăшĕнче Хумпуç-Патăрьел шкулĕнче ĕçленĕ чух шкула тĕрĕслеме И. Я. Яковлев пынă. Иван Яковлевич шкулти ĕçсемпе паллашнă, ăна кунта пур енчен те килĕшнĕ, уйрăмах ăна В. Г. Гордеев çамрăк вĕрентӳçĕн пултаруллă ĕçĕ илĕртнĕ. "Ылтăн çын эсир, Василий Гордеевич! Сирĕн ĕçсемпе паллашсан чун савăнать", — тенĕ вара хальхи чăваш çырулăхĕн патриархĕ. Çак мухтава асăнса-хисеплесе ĕнтĕ Золотов хушамат çуралать.

Ăру йывăççи

Кун-çулĕ
Йăх йĕркине тĕпчес ĕçе Николай Яковлевич Золотов пуçарса янă. 1964 çулта вăл йăх-тĕпĕн схемине туса хатĕрленĕ. Ку таранччен 900 çынна тупса палартнă. Çак хисепĕн шутне 1779 çулта çуралнă хысна тытăмлăхĕнчи (ведомствинчи) Иван Федоров ясак çĕр ĕçлекенĕ пуçлать (Ревизские сказки Аликовской волости Ядринского уезда от 18 марта 1834 года). Граждан вăрçине Золотовсен йăхĕнчен улттăн хутшăннă, виççĕшĕ киле таврăнайман, Тăван Çĕршывăн Аслă вăрçине кайнă вунтăватă çынран улттăшĕ çапăçу хирĕсенче пуçĕсене хунă.

Элĕкри литературăпа тăван ен тĕпчев музейĕнче Золотовсем çинчен уйрăм кĕтес çинче кăтартса панă.

Педагогсем 
 Золотов Василий Гордеевич, — вĕрентӳçĕ, чăваш шкулĕсене йĕркелекенĕ.
 Золотов Арсений Иванович, - Чăваш Енĕн тава тивĕçлĕ вĕрентӳçи.
 Золотова (Тихонова) Вера Лаврентьевна — вĕрентӳçĕ.
 Золотова Руфа Герасимовна — вĕрентӳçĕ, Чĕмпĕрти вĕрентӳçĕсен шкулĕнче вĕреннĕ.
 Попова (Золотова) Маргарита Аркадьевна — вĕрентӳçĕ. Вильнюсра пурăнать.

Çыравçăсем, журналистсем
 Ют Николай Яковлевич, — критик, халăх пултарулăхне пухакан, публицист, тăлмач, журнал ĕçченĕ.
 Арис Аркадий Иванович, — чăваш çыравçи, прозаик, критик, тăлмач.
 Золотов Вениамин Тимофеевич — Раççейри журналист пĕрлешĕвĕн пайташĕ.
 Золотов Виталий Арсентьевич, — чăваш çыравçи, прозаик, пĕрремĕш рангри капитан.
 Золотов Пётр Терентьевич — Чăваш кĕнеке издательствин директор вырăнĕнче ĕçленĕ, Чăваш Ен историне пухаканĕ.

Ăсчахсем
 Муракаева (Золотова) Светлана Арсентьевна — географи ăслăлăхĕн кандидачĕ.
 Золотов Виталий Арсентьевич — тинĕс çар ăслăлăхĕн кандидачĕ.
 Золотов Рудольф Николаевич — доцент, ял хуçалăх ăслăлăхĕн кандидачĕ.

 Золотова Аида Петровна — Чăваш Республикин тава тивĕçлĕ тухтăрĕ.

Асăрхавсем

Вуламалли 
 Л. И. Ефимов, "Элĕк Енĕ", Элĕк, 1994.
 А. А. Золотов, Муракаева (Золотова) Светлана Арсентьевна, "Принципам не изменили", Элĕк - Шупашкар, 1998.
 Золотов А. А., Золотов В. А., Золотов В. Т., "Николалай Яковлевич Золотов. К 110-летию со дня рождения, к 85-летию со дня организации Союза писателей "Канаш", Чебоксары, "Новое время", 2008.
 Аликовскому району 75 лет, хатĕрлекенĕ Л. А. Ефимов, Шупашкар, 2002.

Каçăсем 
 Золотовсем пирки статьясем
 День рождения фамилии

Чăваш Ен паллă çыннисем
Генеалоги
Хушаматсем
Чăвашсем